stanford-oval/wikipedia huggingface dataset:
Starttiraha
Starttirahan hakeminen ja maksatus käytännössä

Starttirahan hakeminen aloitetaan aina yhteydenotolla omaan TE-toimistoon, jonka osoittama asiantuntija osaa alustavasti kertoa hakijan mahdollisuuksista starttirahan saamiseen. Tämän jälkeen hakija ohjataan tarvittaessa eteenpäin keskustelemaan starttirahan hakemista edeltävistä toimenpiteistä asiantuntijan kanssa. Usein asiantuntijat ovat paikallisten Uusyrityskeskusten edustajia. Ennen starttirahahakemuksen täyttämistä hakija voidaan tässä vaiheessa ohjata lyhyelle yrittäjyyskurssille, mikäli hänellä ei vielä työ- ja koulutustaustastaan riippuen tulkita olevan riittäviä edellytyksiä yrittäjyyteen.
Kun starttirahahakemus on mennyt hyväksytysti läpi, tuki maksetaan yrittäjän osoittamelle tilille kerran kuukaudessa. Mahdollisia maksatuspäiviä on kuitenkin kaksi jokaisen kuukauden aikana. Maksatusta haetaan jälkikäteen sähköisesti, ja maksatuksesta huolehtii ELY-keskusten sekä TE-toimistojen kehittämis- ja hallintokeskus eli lyhyemmin KEHA-keskus.
Aiheesta muualla

Starttirahan palvelukuvaus yrityssuomi.fi -sivustolla
Uusyrityskeskukset
Ohje starttirahan maksatukseen (Arkistoitu – Internet Archive)
TE-keskukset
Starttiraha OnnistuYrittäjänä.fi palvelussa (Arkistoitu – Internet Archive)
Svetlana Lapina

| Mitalit> Maa:   Venäjä.Naisten yleisurheilu.MM-kilpailut  | Mitalit> Maa:   Venäjä.Naisten yleisurheilu.MM-kilpailut  | Mitalit> Maa:   Venäjä.Naisten yleisurheilu.MM-kilpailut  | Maa:   Venäjä> Naisten yleisurheilu. |
| --- | --- | --- | --- |
|  Pronssia | Sevilla 1999 | Korkeushyppy |  |
| Universiadit  | Universiadit  | Universiadit  |  |
|  Hopeaa | Palma de Mallorca 1999 | Korkeushyppy |  |
Svetlana Lapina (ven. Светлана Лапина; s. 12. huhtikuuta 1978 Mahatškala) on venäläinen entinen yleisurheilija, joka kilpaili korkeushypyssä. Hän edusti seuratasolla Mahatškala VS:ää. Lapina voitti hopeaa universiadeista 1999 ja pronssia saman vuoden MM-kisoista. Hän osallistui olympialaisiin kerran, vuonna 2000. Tuolloin Lapina sijoittui viidenneksitoista tuloksellaan 192 senttimetriä.
Ennätykset

Lähde: IAAF
Korkeushyppy: 199 cm (1999)
Korkeushyppy (sisäradat): 200 (2003)
Easy Action

| Easy Action Alice Cooper |
| --- | --- | --- |

Studioalbumin tiedot
 Äänitetty : 1969–1970
 Julkaistu: maaliskuu 1970
 Tuottaja(t): David Briggs
 Tyylilaji: psykedeelinen rock garage rock acid rock
 Kesto: 35.05
 Levy-yhtiö: Straight Records
Alice Cooperin muut julkaisut
| Pretties for You 1969 | Easy Action 1970 | Love It to Death 1971 |
Easy Action on Alice Cooperin albumi vuodelta 1970. Sen nimi tulee musikaalista West Side Story, joka oli yhtyeen suosikkielokuvia. Kuten edeltäjänsä Pretties for You, Easy Actionkin on lähinnä psykedeelistä rockia.
Kappaleet

Kaikki kappaleet kirjoittanut: Alice Cooper, Glen Buxton, Michael Bruce, Dennis Dunaway ja Neal Smith.
Mr. and Misdemeanor – 3.05
Shoe Salesman – 2.38
Still No Air – 2.32
Below Your Means – 6.41
Return of the Spiders – 4.33
Laughing at Me – 2.12
Refrigerator Heaven – 1.54
Beautiful Flyaway – 3.02
Lay Down and Die, Goodbye – 7.36
Kokoonpano

Alice Cooper – laulu
Glen Buxton – kitara
Michael Bruce – kitara, piano, laulu kappaleissa ”Beautiful Flyaway” ja ”Below Your Means”
Dennis Dunaway – basso
Neal Smith – rummut
David Briggs – piano kappaleessa ”Shoe Salesman”
Alice Cooper
| --- | --- |
Studioalbumit:   Pretties for You  Easy Action  Love It to Death  Killer  School's Out  Billion Dollar Babies  Muscle of Love  Welcome To My Nightmare  Alice Cooper Goes to Hell  Lace and Whiskey  From the Inside  Flush the Fashion  Special Forces  Zipper Catches Skin  DaDa  Constrictor  Raise Your Fist and Yell  Trash  Hey Stoopid!  The Last Temptation  Brutal Planet  Dragontown  The Eyes of Alice Cooper  Dirty Diamonds  Along Came a Spider  Welcome 2 My Nightmare  Paranormal  Detroit Stories  Road 
Kokoelmat:   Greatest Hits  Freak Out Song  I Never Cry  You and me  Beast of Alice Cooper  Classicks  The Life and Crimes of Alice Cooper  Super Hits  The Definitive Alice Cooper  School’s Out and Other Hits  Collections  Pick Up the Bones  Poison: The Best of Alice Cooper  Old School: 1964–1974 
Livealbumit:   The Alice Cooper Show  Fistful of Alice  Brutally Live  Live at Cabo Wado '96  Live At Montreux  Theatre of Death  No More Mr Nice Guy: Live  Raise the Dead: Live from Wacken  A Paranormal Evening at the Olympia Paris 
EP:t:   Alice Does Alice  Live  Nobody Likes Me  School`s Out/Gutter Cat [Digital 45]  Painting a Picture  Rhino Hi-Five: Alice Cooper  The Breadcrumbs EP 
Singlet:   Reflected  Shoe Salesman  I'm Eighteen  Caught in a Dream  Under My Wheels  Be My Lover  School's Out  Elected  Hello Hooray  No More Mr. Nice Guy  Billion Dollar Babies  Halo of Flies  Teenage Lament '74  I'm Eighteen (remix)  Only Women Bleed  Department of Youth  Welcome to My Nightmare  I Never Cry  You and Me  (No More) Love at Your Convenience  School's Out (live)  How You Gonna See Me Now  From the Inside  Clones (We're All)  Talk Talk  You Want It, You Got It  Seven and Seven Is  For Britain Only  I Am the Future  I Love America  He's Back (The Man Behind the Mask)  Teenage Frankenstein  Freedom  Poison  Bed of Nails  House of Fire  Only My Heart Talkin  Hey Stoopid  Love's a Loaded Gun  Feed My Frankenstein  Lost in America  It's Me  School's Out (live)  Gimme  Keepin' Halloween Alive  I'll Bite Your Face Off  Live from the Astroturf (live)  Paranoiac Personality  The Sound of A  Don't Give Up  Rock N Roll  Our Love Will Change the World  Social Debris  I’m Alice  White Line Frankenstein  Welcome to the Show 
Videografia:   Good to See You Again, Alice Cooper  Welcome to My Nightmare  Alice Cooper and Friends  The Strange Case of Alice Cooper  The Nightmare Returns  Video Trash  Alice Cooper Trashes The World  Prime Cuts: The Alice Cooper Story  British Rock Symphony  Brutally Live  Live at Montreux 2005  Theatre Of Death: Live At Hammersmith 2009  Raise the Dead: Live from Wacken
Ecuadorin maanjäristys 2016

| Ecuadorin maanjäristys 2016 |
| --- | --- |

Päivämäärä:  16.4.2016 18:58:37 ECT  (23:58:37 UTC) 
Magnitudi:  7,8  (Mw)
Syvyys:  19,2 km 
Episentrumin sijainti:  0.371°N, 79.940°W 
Maat, joihin vaikutukset ulottuivat:  Ecuador
Henkilövahingot:  646 kuollutta, yli 12 500 loukkaantunutta 
Ecuadorin maanjäristys 2016 tapahtui Ecuadorin luoteisosassa lauantaina 16. huhtikuuta 2016. 7,8 momenttimagnitudin järistyksessä sai surmansa pitkälti yli 500 ihmistä. Järistyskeskuksen alue oli harvaanasutettua, mutta voimakas järistys aiheutti huomattavia vaurioita suuressa osassa Ecuadoria ja tuntui lähes koko maassa sekä osissa Kolumbiaa. Maanjäristys aiheutti suurinta vahinkoa maan luoteisrannikolla, mutta myös noin 170 kilometrin päässä järistyskeskuksesta sijaitsevassa pääkaupungissa Quitossa ja noin 300 kilometrin päässä sijaitsevassa Guayaquilin kaupungissa.
Maanjäristys

Ecuadorin rannikolle iski lauantai-iltana 16. huhtikuuta 2016 kello 18:58 paikallista aikaa 7,8 momenttimagnitudin maanjäristys. Järistyskeskus sijaitsi Esmeraldasin maakuntannassa 19,2 kilometrin syvyydessä noin 27 kilometriä etelään lähimmästä Muisnen kaupungista ja 70 kilometriä länteen Esmeraldasin kaupungista. Alkuperäistä maanjäristystä seurasi viikon aikana useita jälkijäristyksiä, joista suurin oli voimakkuudeltaan 6,2 magnitudia keskiviikkona 20. huhtikuuta.
Vaikutukset

Maanjäristyksessä kuoli ainakin 646 ja loukkaantui yli 12 500 ihmistä. Järistys aiheutti suuria vaurioita rakennuksille sekä sähkö- ja tieverkostolle suuressa osassa Ecuadoria jättäen tuhansia ihmisiä kodittomaksi ja kymmeniä tuhansia eristyksiin ilman sähköä. Maailman ruokaohjelma WFP ja hyväntekeväisyysjärjestö Oxfam ovat järjestäneet hätäruoka-apua eristyneille alueille. Noin 20 000 ihmistä joutui viettämään yönsä väliaikaisessa hätämajoituksessa vielä 21. huhtikuuta.
Sortunut kerrostalo Portoviejossa Manabín maakunnassa.
Tuhoutuneita rakennuksia Manabín Mantassa.
Maanvyöryn sulkema tie Manabín maakunnassa.
Kaatunut ylikulkusilta Guayaquilissa Guayasin maakunnassa
Ruoka-avun jakoa onnettomuusalueella Pedernalesissa.
Aiheesta muualla

Kuvia tai muita tiedostoja aiheesta Ecuadorin maanjäristys 2016 Wikimedia Commonsissa
Sähkönsiirto

Tavanomainen suomalainen sähkönsiirtolinja puupylväineen.
Sähkönsiirto on sähköenergian siirtämistä tuottajalta käyttäjälle. Voimalaitoksista tuotettu sähkö lähetetään sähköverkkoon, jonka toiminnasta vastaavat paikalliset sähköverkkoyhtiöt.
Siirtotariffi on sähkötuote, jonka valinta perustuu kohdekiinteistön lämmitysmuotoon ja käytettyyn aikajakoon sähkönmittauksessa.
Sähkön siirtomaksuja ei voi kilpailuttaa ja se on tyypillisesti noin puolet kotitalouden kokonaisenergiakuluista. Sähkövero laskutetaan sähkön siirtolaskun yhteydessä.
Aiheesta muualla

Kuvia tai muita tiedostoja aiheesta Sähkönsiirto Wikimedia Commonsissa
Suomen Nuoriso-opisto

Suomen Nuoriso-opiston Paukkulan kampuksen päärakennus ja pihaa Mikkelissä vuonna 2016.
Suomen Nuoriso-opisto (SNO) on vapaan sivistystyön ja toisen asteen ammatillisen koulutuksen oppilaitos Mikkelissä, Etelä-Savossa. SNO on kouluttanut ohjaajia ja taiteilijoita vuodesta 1923. Suomen Nuoriso-opisto tunnetaan valtakunnallisesti myös nimellä Paukkula. Suomen Nuoriso-opisto järjestää muun muassa nuoriso- ja vapaa-ajanohjauksen perustutkintoon johtavaa koulutusta, personal trainer -painotteista liikunnanohjauksen peruskurssia, leirikouluja, lasten kesäleirejä, Nordic Schoolin englannin kielen koulutusta ja J. H. Erkon kirjoituskilpailua. Näiden lisäksi Paukkula tuottaa liikunnanohjaus-, hyvinvointi-, kulttuuri-, taide-, hää- ja perhejuhla- sekä kokous- ja seminaaripalveluja.[lähde? ]
Suomen Nuoriso-opiston toimintaa on Paukkulan kampuksen lisäksi Riuttalanhovissa ja Marjoniemessä, jotka sijaitsevat Saimaan rannalla lyhyen ajomatkan päässä Mikkelin keskustasta.
Aiheesta muualla

http://www.paukkula.fi/
http://www.oph.fi/koulutus_ja_tutkinnot/
http://www.minedu.fi/OPM/Koulutus/ammatillinen_koulutus/?lang=fi
Sýroksen arkeologinen museo

| Sýroksen arkeologinen museo Αρχαιολογικό Μουσείο Σύρου |
| --- | --- |
 Sýroksen arkeologista museota.
Tyyppi:  arkeologinen museo
Sijainti:  Ermoúpoli, Sýros-Ermoúpoli, Etelä-Egean saaret, Kreikka
Perustettu:  1834/1835
Koordinaatit:  37°26′43″N, 24°56′32″E
 fiSýroksen arkeologinen museo 
   
Sýroksen arkeologinen museo (kreik. Αρχαιολογικό Μουσείο Σύρου, Archaiologikó Mouseío Sýrou), joskus Ermoúpolin arkeologinen museo (Αρχαιολογικό Μουσείο Ερμούπολης, Archaiologikó Mouseío Ermoúpolis), on arkeologinen museo Ermoúpolin kaupungissa Sýroksen saarella Kreikassa. Se esittelee Sýrokselta ja muilta Kykladien saarilta löydettyä esihistoriallista ja antiikin aikaista esineistöä.
Museo on yksi Kreikan vanhimpia ja perustettu vuonna 1834/1835. Se on toiminut vuodesta 1899 Ermoúpolin (nykyisin Sýros-Ermoúpolin) kunnantalon länsipäässä olevissa tiloissa Plateía Miaoúli -aukiolla.
Kokoelmat

Varhaisimmat merkittävämmät löydöt ovat peräisin Sýroksen Kastrín kykladisisesta asutuksesta ja Chalandrianín kykladiselta hautausmaalta. Antiikin aikaisia löydöksiä on muun muassa Ermoúpolin paikalla sijainneesta antiikin Syroksen kaupungista. Kokoelmiin kuuluu muun muassa keramiikkaa arkaaiselta ja klassiselta kaudelta sekä veistoksia, piirtokirjoituksia ja hautakiviä hellenistiseltä ja roomalaiselta kaudelta.
Museon kokoelmia.
Museon kokoelmia.
Kykladinen idoli, Chalandrianí, n. 2700–2300 eaa.
Protogeometrinen kannu, Aigina, 900-luku eaa.
Protokorinttilaista ja korinttilaista keramiikkaa, 600–500–luku eaa.
Kyliks, mustakuviokeramiikka, 500-luku eaa.
Vatsalekyytti, punakuviokeramiikka, 500/400-luku eaa.
Naisveistoksen pää, hellenistinen kausi.
Piirtokirjoitus, hellenistinen kausi.
Isiksen kulttiin liittyvää alttarikoristelua, roomalainen kausi.
Aiheesta muualla

Kuvia tai muita tiedostoja aiheesta Sýroksen arkeologinen museo Wikimedia Commonsissa
Suomen Näytelmäkirjailijat ja Käsikirjoittajat

Suomen Näytelmäkirjailijat ja Käsikirjoittajat – Finlands Dramatiker och Manusförfattare ry (vuoteen 2012 Suomen Näytelmäkirjailijaliitto – Finlands Dramatikerförbund r.y.) on kirjailijoiden perustama järjestö, joka on toiminut vuodesta 1921. Liitossa on yli 600 jäsentä, jotka kirjoittavat näytelmiä ja elokuva-, televisio-, kuunnelmakäsikirjoituksia. Jäsenistöön kuuluu suomen- ja ruotsinkielisiä kirjailijoita.
Yhdistys on jakanut vuodesta 1975 Kiitos kotimaisesta näytelmästä -adressin teatterille, jonka ohjelmistossa on ollut paljon kotimaisia näytelmiä. Vuodesta 1985 alkaen se on myöntänyt myös Lea-palkinnon parhaalle kotimaiselle näytelmätekstille ja vuodesta 2011 alkaen Sylvi-palkinnon parhaalle elokuvan tai televisio-ohjelman käsikirjoitukselle.
Yhdistys ylläpitää suomalaisen näytelmäkirjallisuuden sähköistä kirjastotietokantaa Näytelmät.fi. Palvelussa on teatterintekijöiden luettavissa lähes 6 000 tekstiä.
Aiheesta muualla

Järjestön verkkosivut
Dosso (alue)

| Dosso |
| --- | --- |
 Hirssin korjuuta Koré Maïrouassa
 Dosson sijainti Nigerissä
Hallinto:  
 – hallinnollinen keskus:  Dosso
Pinta-ala:  31 000 km²
Väkiluku (2012):  2 037 713
 – väestötiheys:  65,7 as./km²
Dosson alue (ransk. région de Dosso) on hallintoalue Nigerin lounaisosassa. Sen pinta-ala on 31 000 neliökilometriä ja väkiluku 2 037 713 henkeä (väestönlaskenta 2012). Alueen hallinnollinen keskus on Dosson kaupunki.
Maantiede

Dosson alue rajoittuu lännessä ja pohjoisessa Tillabérin ja idässä Tahouan alueisiin, kaakossa Nigeriaan ja lounaassa Beniniin. Sen pohjoisosa kuuluu Sahelin ja eteläosa Sudanin ilmastovyöhykkeeseen. Kuiva kausi kestää marraskuusta toukokuuhun ja sadekausi kesäkuusta lokakuuhun. Vuotuinen sademäärä on 511–810 millimetriä (vuosina 2009–2013). Keskilämpötilat vaihtelevat 22:n ja 36:n asteen välillä. Pinnanmuodostusta leimaavat tasangot sekä pohjoisesta etelään kulkevat vadit, joita kutsutaan nimellä dallol. Alueen etelärajalla virtaa Nigerjoki.
Aluejako

Alue jakautuu Boboyen, Dioundioun, Dogondoutchin, Dosson, Falmeyn, Gayan, Logan ja Tibirin departementteihin sekä 43 kuntaan. Kaupunkikuntia ovat Birni  N’Gaouré, Dogondoutchi, Dosso, Gaya ja Loga. Perinteinen hallinto käsittää Dosson sulttaanikunnan, 15 kantonia ja kolme fulberyhmää. Vuonna 2014 alueella oli 1 672 kylää ja hallinnollista heimoa.
Väestö

Asukkaista 48,1 % on djermoja, 42,1 % hausoja, 8,6 % fulbeja ja 1,0 % tuaregeja (vuonna 2001). 91,1 % väestöstä elää maaseudulla. Asutus on tiheintä alueen eteläosassa.
Talous

Alueen halki kulkee päällystetty valtatie N1, josta haarautuu Dossossa päällystetty valtatie N7 Beninin rajalle Gayaan. Seudun pääelinkeinot ovat maanviljely, karjanhoito ja metsien hyödyntäminen. Maanviljely on keskittynyt Nigerjoen laaksoon ja vadien varsille. Tärkeimmät viljelykasvit ovat hirssi, lehmänpapu, durra ja maapähkinä. Kotieläimiä ovat naudat, lampaat, vuohet, kamelit, hevoset ja aasit. Teollisuutta edustavat leipomot ja maataloustuotteiden jalostus. Lisäksi harjoitetaan kaupankäyntiä ja käsityöammatteja. Matkailu alueelle on vähäistä.
Koulutusjärjestelmä käsittää lastentarhoja, ala- ja yläkouluja, ammattikouluja sekä Dosson, Dogondoutchin ja Gayan lukiot. Terveysasemien ja terveyskeskusten lisäksi on viisi piirisairaalaa ja aluesairaala.
Aiheesta muualla

Kuvia tai muita tiedostoja aiheesta Dosson alue Wikimedia Commonsissa
Dosson alueen sivusto (Arkistoitu – Internet Archive) (ranskaksi)
Nigerin alueet () ja departementit
| --- | --- |
Agadez:   Arlit  Bilma  Tchirozérine 
Diffa:   Diffa  Maïné-Soroa  N’Guigmi 
Dosso:   Boboye  Dogondoutchi  Dosso  Gaya  Loga 
Maradi:   Aguié  Dakoro  Guidan Roumdji  Madarounfa  Mayahi  Tessaoua 
Tahoua:   Abalak  Birni-N'Konni  Bouza  Illéla  Keita  Madaoua  Tahoua  Tchintabaraden 
Tillabéri:   Filingué  Kollo  Ouallam  Say  Téra  Tillabéri 
Zinder:   Gouré  Magaria  Matameye  Mirriah  Tanout
Sähkönlaatu

Sähkönlaatu on useista suureista koostuva kokonaisuus, jota seurataan tuotannon ja markkinoiden avuksi. Tavallisimpia ongelmia sähkönlaadussa ovat sähkökatkokset ja jännitteen ja taajuuden poikkeamat. Sähkönlaatuun liittyviä ongelmia voidaan välttää hyvällä jakeluverkon suunnittelulla ja toteuttamalla sähköverkko laadukkailla tuotteilla. Sähköverkon sähkönlaatua valvotaan määriteltyjä suureita seuraamalla.
Jakeluverkossa siirrettävän sähkön jännitteen laatu on määritelty standardissa SFS-EN 50160.
Aiheesta muualla

Fingrid: 110 kV verkon sähkönlaatu, 3.1.2007 (pdf)
Sven Melander

| Sven Melander |
| --- | --- |
 Melander vuonna 2012
Henkilötiedot
Syntynyt: 30. lokakuuta 1947 Malmö
Kuollut: 31. maaliskuuta 2022 (74 vuotta) Tukholma
Kansalaisuus:  Ruotsi
Aiheesta muualla
Kotisivu
Sven Alarik Melander (30. lokakuuta 1947 Malmö – 31. maaliskuuta 2022 Tukholma) oli ruotsalainen toimittaja, koomikko, televisio-ohjaaja ja näyttelijä. Hän juonsi ruotsalaista televisio-ohjelmaa Snacka om nyheter.
Sven Melander syntyi ja kasvoi Malmössä Skånessa ja asui Saltsjö-Duvnäsissä. Hänen puolisonsa oli Karin Melander-Hassler, ja he saivat kolme lasta.
Melander kuoli maaliskuussa 2022 syöpään 74-vuotiaana.
Valikoitu filmografia

Seuramatkat – eli missä ovat possujuhlat? (1980)
Veijarikopla ja Dynamiitti-Harry (1982)
Aiheesta muualla

Sven Melander Internet Movie Databasessa. (englanniksi)
Sven Melander Discogsissa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sven Melander
Käännös suomeksi
Stig Blomberg

| Mitalit | Mitalit | Mitalit |  |
| --- | --- | --- | --- |
|  Stig Blomberg verstaassaan vuodelta 1936. |  Stig Blomberg verstaassaan vuodelta 1936. |  Stig Blomberg verstaassaan vuodelta 1936. |  |
Maa:   Ruotsi
Taidelajit
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | kuvanveisto |  |
Stig Blomberg (16. lokakuuta 1901 Linköping – 19. joulukuuta 1970) oli ruotsalainen kuvanveistäjä. Vuonna 1936 hän osallistui Berliinin olympialaisiin, joissa voitti pronssia kuvanveistossa teoksellaan "Wrestling Youths". Blombergin teokset käsittelevät yleensä lapsia ja nuoria sekä heihin liittyvää ilon tunnetta.
Stig Blombergin veistos "Askr ja Embla" (1948) Sölvesborgissa Ruotsissa.
Stig Blombergin valkoinen marmoriteos "Tuhkimo" (1950-luku), joka sijaitsee Varbergissa.
Kunniamaininnat

Prinssi Eugenin mitali vuodelta 1956.
Aiheesta muualla

Kuvia tai muita tiedostoja aiheesta Stig Blomberg Wikimedia Commonsissa
Sähköpaperi

Sähköpaperilaite.
Sähköpaperi (myös e-paperi tai sähkömuste) on näyttölaite, joka jäljittelee paperille painomusteella painettua tekstiä. Näytöissä ei ole taustavaloa, vaan se heijastaa valoa vaaleana kuten paperi. Kontrasti on paperia vastaava.
Nimestään huolimatta tekniikalla ei ole kuitenkaan mitään tekemistä paperin kanssa, vaan sähköpaperi on ohut ja taipuisa muovinen näyttö, joka muistuttaa muovitaskua. Sähköpaperia hyödynnetään muun muassa sähkökirjojen lukulaitteissa, taulutelevisioissa, älypuhelimissa ja pakkausmateriaalina.
E Ink Corporationin kehittämä E Ink on tekniikan ainoa kaupallisesti toimiva sovellus.
Tekniikkaa ovat kehittäneet ainakin yhdysvaltalainen E Ink Corporation, SiPix jonka E Ink myöhemmin osti, Bridgestone/Delta Delta Optoelectronics ja Philips.
Philips Research luopui tekniikan kehittämisestä 2005 ja myi sen patentteineen taiwanilaiselle Prime View Internationalille. Prime View International osti E Ink Corporationin vuonna 2009 215 miljoonalla dollarilla.
E Ink Corporation julkaisi myös värillisen sähköpaperin nimeltä Triton vuonna 2012 ja vuonna 2015 ilmoitettiin Prism-nimisestä tekniikasta.
Aiheesta muualla

Kuvia tai muita tiedostoja aiheesta Sähköpaperi Wikimedia Commonsissa
Dostana (vuoden 2008 elokuva)

| Dostana |
| --- | --- |

Ohjaaja:  Tarun Mansukhani
Käsikirjoittaja:  Tarun Mansukhani
Tuottaja:  Hiroo Johar Karan Johar
Säveltäjä:  Vishal-Shekhar
Kuvaaja:  Ayananka Bose
Leikkaaja:  Manan Sagar
Koreografi:  Farah Khan Vaibhavi Merchant
Pääosat:  Abhishek Bachchan John Abraham Priyanka Chopra
Valmistustiedot
Valmistusmaa:  Intia
Tuotantoyhtiö:  Dharma Productions
Levittäjä:  Dharma Productions Netflix
Ensi-ilta:  14. marraskuuta 2008
Kesto:  142 min
Alkuperäiskieli:  hindi
Seuraaja:  Dostana 2
Aiheesta muualla
IMDb 
AllMovie
Infobox OKNimi-testi OK: 
Dostana (suomeksi ”Ystävyys”) on Tarun Mansukhanin ohjaama intialainen romanttinen komedia vuodelta 2008. Päärooleja näyttelevät Abhishek Bachchan, John Abraham ja Priyanka Chopra. Elokuva kuvattiin kokonaan Miamissa. Dostana oli keskinkertainen menestys.
Juoni

Kaksi heteromiestä esittää homoparia saadakseen vuokrattua asunnon Miamista. Molemmat ihastuvat kämppäkaveriinsa Nehaan ja yrittävät samaan aikaan vakuuttaa muut homoudestaan.
Näyttelijät

| 0 | 1 | 2 |
| --- | --- | --- |
|  Abhishek Bachchan  | … |  Sameer Kapoor   |
|  John Abraham  | … |  Kunal Chopra   |
|  Priyanka Chopra  | … |  Neha Melwani   |
|  Bobby Deol  | … |  Abhimanyu Singh   |
|  Kirron Kher  | … |  Sameerin äiti   |
|  Boman Irani  | … |  Murli   |
|  Sushmita Mukherjee  | … |  Nehan täti   |
|  Shilpa Shetty  | … |  erikoisesiintyminen laulussa ”Shut Up & Bounce”   |
Soundtrack

Kaikki sävellykset Vishal-Shekhar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Jaane Kyun” | Vishal Dadlani | 4.38 |  |  |  |  |  |  |
| 2. | ”Desi Girl” | Shankar Mahadevan, Sunidhi Chauhan, Vishal Dadlani | 5.07 |  |  |  |  |  |  |
| 3. | ”Maa Da Ladla” | Master Saleem | 4.05 |  |  |  |  |  |  |
| 4. | ”Shut Up & Bounce” | Vishal Dadlani, Sunidhi Chauhan | 4.38 |  |  |  |  |  |  |
| 5. | ”Khabar Nahin” | Vishal Dadlani, Shreya Ghoshal, Amanat Ali | 4.19 |  |  |  |  |  |  |
| 6. | ”Kuch Kum” | Shaan | 5.41 |  |  |  |  |  |  |
| 7. | ”Maa Da Ladla” (Mummy Mix)  | Master Saleem, Sunidhi Chauhan | 4.02 |  |  |  |  |  |  |
Palkinnot

International Indian Film Academy Awards
Paras koomikko – Abhishek Bachchan
Paras koreografia – Farah Khan
Stardust Awards
Vuoden naistähti – Priyanka Chopra
Screen Awards
Pari nro 1 – Abhishek Bachchan ja John Abraham
Jatko-osa

Dostana 2:n tuotanto viivästyi muun muassa koronaviruspandemian vuoksi.
Aiheesta muualla

Dostana Internet Movie Databasessa (englanniksi)
Dostana AllMoviessa. (englanniksi)
Tanskan liittyminen euroalueeseen

Euroalue.
  EU:n jäsenvaltio, ERM II-vaiheessa, oma kansallinen valuutta.
  EU:n jäsenvaltio, ei euroaluetta, oma kansallinen valuutta.
  EU:n ulkopuolinen euroa käyttävä valtio (myös violetilla alleviivatut pikkuvaltiot).
Tanskalla ei vielä toistaiseksi ole suunnitelmaa euroon liittymiselle. Tanska käyttää omaa kruunuaan valuuttanaan ja on ollut Euroopan vaihtokurssimekanismi ERM II:n jäsen vuodesta 1999 asti ja on täyttänyt kaikki kriteerit euroon liittymiselle, mutta on neuvotellut vuoden 1992 Maastrichtin sopimuksen mukaisesta oikeudesta olla osallistumatta. Vuonna 2000 järjestetyssä kansanäänestyksessä euroon liittymisestä 53,2 prosenttia äänesti vastaan ja 46,8 prosenttia puolesta, eikä uutta äänestystä liittymiselle ole pidetty. Jos Tanska ottaisi euron käyttöön, rahapolitiikka siirtyisi Tanskan keskuspankilta EKPJ:lle. Teoriassa tämä rajoittaisi Tanskan kykyä harjoittaa itsenäistä rahapolitiikkaa. Tanskan rahapolitiikan historian tutkimus osoittaa kuitenkin, että ”vaikka Tanskalla ei ole yhteistä valuuttaa, sen keskuspankki on aina seurannut EKPJ:n tekemiä muutoksia”.
Kuva-aiheita Tanskan mahdollisiin tuleviin eurokolikkoihin ei ole vielä päätetty, mutta talousministeriö pyysi Tanskan kansallispankkia ja kuninkaallista rahapajaa ehdottamaan mahdollisia kuvioita tuleville tanskalaisille eurokolikoille ennen vuoden 2000 kansanäänestystä. Ehdotettu malli perustui tanskalaisten 10 ja 20 kruunun kolikoiden kuvioihin, joiden etupuolella on kuningatar Margareeta II, ja 25 ja 50 äyrin kolikoiden taustakuva (kruunu) eurokolikoiden etupuolella.